cyanic-selkie/wikianc huggingface dataset:
Դանիիլ Սպիվակովսկի
Արտաքին հղումներ
Կատեգորիա:Ռուս դերասաններ Կատեգորիա:21-րդ դարի դերասաններ Կատեգորիա:Ռուսաստանի հեռուստատեսության դերասաններ Կատեգորիա:Ռուսաստանի Դաշնության վաստակավոր արտիստներ Կատեգորիա:ՏԷՖԻ մրցանակի դափնեկիրներ Կատեգորիա:Ռուսաստանի թատերական արվեստի ինստիտուտի շրջանավարտներ Կատեգորիա:Սցենարիստների և ռեժիսորների բարձրագույն դասընթացների շրջանավարտներ
Բյորեկ
Բյորեկ, Բուրեկ (börek, בורקס, ), թուրքական ծագմամբ ոչ քաղցր թխվածքատեսակ (հավանաբար անատոլիական ծագմամբ), որը բավականին տարածված է նախկին Օսմանյան կայսրության տարածքում և նրա մերձակա տարածքներում։ Այն շատ նման ռուսական կարկանդակներին, սակայն պատրաստվում է շերտավոր խմորից և թխվում է հիմնականում վառարանում։ Այս թխվածքը Իսրայելում անվանում են «բուրեկաս», որտեղ այն առավել քան տարածված է։ Թուրքիային հարևան մյուս երկրներում (Բալկաններ, Հայաստան) «բյորեկը» կոչվում է նաև «բուրեկ», «բուրկա», «բյորեք», «բուրեգ»։ Հայաստանում առավել տարածված է ղրիմաթաթարական չեբուրեկը։
Իսրայելում ամենատարածված խմորատեսակը բուրեկասի համար ֆիլոն և ֆիլասն են, սակայն, շատ հաճախ, բուրեկաս պատրաստում են նաև շերտավոր խմորից։ Պանրով (աղի պանրով, ռիկոտա, կաշկավալ), բանջարեղենային (կարտոֆիլ, սպանախ) կամ սնկով բուրեկասները մատուցվում են յոգուրտով, հաճախ նաև ձվով, տոմատի մածուկով կամ թթու վարունգով։ Հետաքրքրական բուրեկասի ձևը։ Իսրայելում այն ստանդարտ տեսք ունի ամեն տեսակի միջուկի համար։ Կարտոֆիլով բուրեկասները ուղղանկյուն են, պանրովը՝ կիսաշրջանաձև։
Հունաստանում և Կիպրոսում բյորեկը պատրաստում են ֆիլոյից և լցոնում են աղացած մսով, բանջարեղենով կամ էլ պանրով, հատկապետ ֆետա տեսակի։ Բյորեկի հատուկ տեսակ պատրաստում են Կրետե կղզու Խանիա նոմում։ Բուրեկը պատրաստում են աղացած սմբուկից, կտրտած կարտոֆիլից, ռիկոտա պանրից և անանուխից։ Հաճախ լցոնը ծածկում են ֆիլո խմորի հաստ շերտով։ «Գալակտոբուրեկոն» քաղցր բուրեկի հունական տեսակն է, որը պատրաստվում է կիտրոնի համով կրեմից։
Հղումներ
Կատեգորիա:Թուրքական խոհանոց Կատեգորիա:Հրեական խոհանոց Կատեգորիա:Արևելյան խոհանոց Կատեգորիա:Թուրքերեն բառեր և արտահայտություններ Կատեգորիա:Թուրքական հայտնագործություններ
Դաուգավա (ֆուտբոլային ակումբ, Ռիգա, 2003)
Ռիգայի «Դաուգավա» ֆուտբոլային ակումբ (Futbola klubs „Daugava” Rīga), Լիտվական ֆուտբոլային ակումբ Ռիգա քաղաքից։ Ստեղծվել է 2003 թվականին Յուրմալայում, որպես ֆուտբոլային ակումբ՝ «Յուրմալա», 2010 թվականից՝ «Յուրմալա-VV» (FK Jūrmala-VV): Հանդիպումներն անցկացվում էին Յուրմալայի «Սլոկա» մարզադաշտում, որը նախատեսված էր 2 500 հանդիսատեսի համար։ «Դաուգավա» անվանումն ստացել է 2012 թվականի մարտից, երբ ակումբը տեղափոխվեց Ռիգայի «Դաուգավա» ակումբ։ 2015 թվականի հունվարի 30-ին Լատվիայի ֆուտբոլի ֆեդերացիայի կոմիտեն և արտոնագրման հանձնաժողովը մերժեցին Դաուգավայի՝ 2015 թվականի մրցաշրջանին մասնակցելու հայտը ։ 2015 թվականի փետրվարի 13-ին ԼՖԱ-ի բողոքարկման հանձնաժողովը մերժեց ակումբի բողոքարկումը ։ Այդպես էլ ակումբը չմասնակցեց այդ խաղաշրջանի բարձրագույն լիգայի խաղերին։ 2015 թվականի մայիսի 20-ին ակումբը վերջնականապես լուծարվեց ։
Արտաքին հղումներ
Կատեգորիա:Ֆուտբոլային ակումբներ, հիմնադրված 2003 թվականին Կատեգորիա:Ռիգայի ֆուֆբոլային ակումբներ Կատեգորիա:ՖԱ «Դաուգավա» Ռիգա (2003)
1939 (ֆիլմ)
«1939» (Glorious 39), անգլիացի դրամատուրգ և ռեժիսոր Սթիվեն Պոլյակովի ֆիլմը, թողարկված 2009 թվականին։
Սյուժե
Իրադարձությունները տեղի են ունեցել 1939 թվականի ամռան և աշնան ամիսներին։ Անգլիական արիստոկրատ ընտանիքի որդեգրված դուստր, երիտասարդ դերասանուհի Էննի Կիիսը պատահաբար գտնում է ձայնասկավառակ, որի վրա ֆոքստրոտների փոխարեն ձայնագրված էին արտաքին գործերի նախարարության աշխատակիցների բանակցությունները։ Դրանցից նա իմանում է դավադրության մասին, որի նպատակն էր թույլ չտալ Անգլիայի մասնակցությունը Հիտլերի դեմ պատերազմին։ Ինչպես նաև նրան հայտնի է դառնում, որ իրենց ընտանիքի բարեկամ Հեկտորին, որը պաշտպանում էր Չերչիլի քաղաքականությունը, շանտաժի էին ենթարկել և նրան հասցրել էին ինքնասպանության։ Սկավառակի վրա հնչող ձայներից Էննին ճանաչում է իր եղբոր՝ Ռալֆի ձայնը, և փորձում է հասկանալ ինչ է կատարվում, բայց ում դիմում է օգնության և խորհրդի համար (դերասան Հիլբերտին, որը սիրահարված էր Էննի Լորենսին)՝ զոհվում է։ Վերջապես Էննին հասկանում է, որ իրեն որդեգրող հայրը, քույրը և Էլիզաբեթը նույնպես գտնվում են այն ազդեցիկ արիստոկրատների շարքում, որոնք գտնում են, որ պետք է համաձայնության գան Հիտլերի հետ, որպեսզի կանխեն պատերազմը։
Լորենսի մահից հետո Էննին փորձում է փախչել տնից, բայց նրան ստիպում են վերադառնալ։ Մի քանի օր նա մնում է փակված՝ հրաժարվելով սննդից, մինչև նրան հաջողվում է փախչել։
Վերջում ծերացած Էննին հանդիպում է այդ օրերի ականատես, միակ կենդանի մնացած Վոլթերին և Օլիվերին, որոնք այդ տարիներին դեռ երեխաներ էին։
Ծանոթագրություններ
Կատեգորիա:2009 ֆիլմեր Կատեգորիա:Դրամա ֆիլմեր Կատեգորիա:Բրիտանական ֆիլմեր Կատեգորիա:Բրիտանական դրամա ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր Երկրորդ համաշխարհային պատերազմի մասին Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Լոնդոնում նկարահանված ֆիլմեր Կատեգորիա:Անգլիայում նկարահանված ֆիլմեր Կատեգորիա:2000-ականների դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում Անգլիայում
Չերվոզերկա
Չերվոզերկա (Червозерка), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Օբոշկա գետի ձախ ափին՝ 24 կմ հեռավորության վրա։ Գետի երկարությունը 13 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ֆրեդ Լուկոֆ
Ֆրեդ Լուկոֆ (프레드 루코프, ), ամերիկացի լեզվաբան, ով մասնագիտացել է կորեերեն ի ուսումնասիրության մեջ և եղել է «Կորեերենի կրթության միջազգային ասոցիացիայի» (IAKLE) առաջին նախագահը։
Զելլիգ Հարիս ի ուսանողը, ում հետ նա գրել է «Քինգվանա-Սվահիլիի հնչյունները» 1942 թվականին, Լուկոֆը ստացել է իր բակալավրի աստիճանը Փենսիլվանիայի համալսարան ում 1947 թվականին, մագիստրոսի կոչումը նույն հաստատությունից 1948 թվականին, իսկ դոկտորի կոչումը ևս Փենից 1954 թվականին։ Դոկտորական աստիճան ստանալուց հետո նա միացել է MIT-ի Էլեկտրոնիկայի հետազոտական լաբորատորիային Նոամ Չոմսկ ու հետ նույն տարում աշխատելու մեքենական թարգմանության վրա Վիկտոր Յնգվե ի ղեկավարությամբ, որտեղ 1956 թվականին նա գրել է գեներատիվ հնչույթաբանության վերաբերյալ «Անգլերենի առոգանության և հանգույցի մասին» հիմնական հոդվածը Չոմսկ ու և Մորիս Հալլի ի հետ ։ Նա դասավանդել է Սեուլ ի Յոնսեի համալսարան ում հաջորդ յոթ տարիներին, իսկ կարիերայի մնացած մասը անցկացրել է Սիեթլ ում գտնվող Վաշինգտոնի համալսարան ում մինչև իր թոշակի անցնելը 1989 թվականը ։
Լուկոֆը գրել է մի քանի դասագրքեր կորեերեն սովորող ոչ մայրենի խոսողների համար, այդ թվում՝ «կորեերենի ներածական դասընթաց», «խոսակցական կորեերեն» և «կորեերեն գրելու առաջին ընթերցողը խառը գրությամբ»։
Ծանոթագրություններ
Կատեգորիա:Ամերիկացի լեզվաբաններ Կատեգորիա:1920 ծնունդներ Կատեգորիա:2000 մահեր Կատեգորիա:Փենսիլվանիայի համալսարանի շրջանավարտներ Կատեգորիա:Կորեերեն Կատեգորիա:20-րդ դարի լեզվաբաններ
Կվոն Յու Րի
Կվոն Յու Րի, հարավկորեացի երգչուհի, պարուհի, մոդել, դերասան, հեռուստահաղորդումների հաղորդավարուհի։ Girls' Generation-ի ութ անդամներից մեկը։
Կենսագրություն
Յու Րին ծնվել է 1989 թվականի դեկտեմբերի 5-ին Կոյան քաղաքում, Հարավային Կորեա։ Նա ունի մեծ եղբայր՝ Կվան Հյոկ Ջուն անումով։
Յու Րին մասնակցել է SM Entertainment-ի լսումներին 2001 թվականին և միացել է գործակալությանը զբաղեցնելով 2-րդ տեղը «2001 SM Լավագույն երիտասարդ պարողների մրցույթում»։ Ընդհանուր առմամբ, Յու Րին վերապատրաստվել է 5 տարի և 11 ամիս մինչ առաջնաելույթը։
Նրա մականուններից է՝, «Սև մարգարիտ», նրան տրվել է մաշկի մուգ գույնի համար, որը ավելի մուգ է քան խմբի մյուս անդամներինը։ 2008 թվականին ավարտել է NeungGok դպրոցը և ընդունվել է Chung-Ang համալսարանը Սու Յոնգի հետ։
Դերասանական կարիերա
2005 թվականից մինչ 2006 թվականը, Յու Րին խաղացել է փոքրիկ դեր Super Junior-ի՝ «Super Junior Show» ֆիլմում։ Բացի այդ, Յու Րին, Սու Յոնգի հետ, խաղացել է էպիզոդական դեր «Անհաղթահարելի ամուսնություն» (Unstoppable Marriage) սիթքոմում։
2009 թվականի վերջին, Յու Րին և Սանին սկսել են նկարահանվել «Անհաղթահարելի երիտասարդություն» ռեալիթի շոուում։ Միայն թե, 2010 թվականի հունիսին նրանք լքել են շոուն Girls' Generation-ի արտասահմանում ունեցած ծանրի գրաֆիկի պատճառով ։
2012 թվականին Յու Րին խաղացել է «Նորաձևության թագավորը» դորամայի գլխավոր դերում։ Այդ դերի համար, նա ստացել է «Լավագույն նորեկ» մրցանակը SBS հեռուստաալիքի «2012 Drama Awards» մրցանակաբաշխության ժամանակ ։
2013 թվականին Յու Րին ստացել է գլխավոր դեր «No Breathing» ֆիլմում։ Նրա գործընկերներն են եղել դերասաններ Լի Ջոնգ Սուկը և Սո Ին Գուկը ։
2014 թվականի ամռանը Յու Րին առաջարկ է ստացել նկարահանվել «Town's Hero!» դորամայում։ Դորաման «Town's Hero» աշխատանքային անվանումով ցուցադրվել է OCN կաբելային հեռուստաալիքով։ Գլխավոր տղամարդու դերը ստացել է Փակ Շի Հուն։ Դորամայի թողարկումը ծրագրված է 2016 թվականի սկզբին, իսկ նկարահանումները սկսվել են 2014 թվականի սեպտեմբերին։ Ավելի ուշ նորությունը հաստատվել է։
Երգ
Յու Րին և Սու Յոնգ կատարել են ՕՍԹ «Working Mom» դորամայի համար՝ «Must!» անվանումով։ Ինչպես նաև, Թեյոնի, Սոհյոնի, Սանիի, Թիֆանիի, Ջեսիկայի և Յու Նայի և 2PM-ի հետ միասին, կատարել են «Caribbean Bay» ջրաշխարհի գովազդի համար երգ։
Յու Րիի ձայնը լսվել է «Like A Soap» ալբոմում, որը DBSK խմբի 6րդ «Catch me» ալբոմն է։
Հաղորդավարուհու կարիերա
2009 թվականից մինչ 2010 թվականը, Յու Րին և Թիֆանին վարել են «Show! Music Core» երաժշտական հաղորդումը, բայց 2010 թվականի հուլիսին լքել են այն խմբի Ճապոնիայում սպասվող առաջնաելույթի պատրաստությունների պատճառով ։
2010 թվականի դեկտեմբերի 25-ին, Յու Րին և Թիֆանին վարել են «Show! Music Core» հաղորդման ամանորյա թողարկումը։ 2010 թվականի դեկտեմբերի 31-ին, Յու Րին, Թիֆանիի և դերասան Րյու Սի Ոնի հետ, վարել է SBS Gayo Daejeon արարողությունը։
2011 թվականի մարտի 12-ին Թիֆանիի և 2PM խմբի անդամ Նիկ Հունի հետ, վարել է «50th Anniversary Music Wave Concert» համերգը։
2011 թվականի օգոստոսի 13-ին Թիֆանիի հետ վարել է «2011 Incheon Korean Music Wave» արարողությունը և 2011 թվականի օգոստոսի 20-ին վարել է «K-Pop All Star Live in Niigata» Թիֆանիի և Սու Յոնգի հետ ։
2013 թվականի սեպտեմբերի 1-ին Յու Րին և Թիֆանին եղել են 2013 Incheon Korean Music Wave համերգի հաղորդավարները։
2015 թվականի հունվարին Յու Րին միացել է, «Animals» հաղորդմանը՝ դառնալով միակ կինը հյուրերից։
Հեռուստահաղորդումներ
2013 թվականի հունիսի 17-ին հայտարարվել է, որ Յու Րին ր Հյո Յոնգը կմասնակցեն «Dancing 9» շոուին։ Աղջիկները դարձել են մարզիչներ շոուի մասնակիցների համար, ովքեր ցանկանում էին դառնալ քեյ փոփի նոր աստղերը ։
Մոդել
Յու Րին նկարահանվել է գովազդում «Biotherm» ապրանքանիշի համար դերասան Դանիել Հեննեի հետ, ավելի ուշ, 2010 թվականի ապրիլին, ևս մեկ անգամ նկարահանվել է «Biotherm» ապրանքանիշի գովազդում, բայց այս անգամ Թիֆանիի և Սու Յոնգի հետ ։
2010 թվականի ապրիլին, նկարահանվել է «Caribbean Bay» ջրաշխարհի գովազդային հոլովակում Սոհյոնի, Յու Նայի և 2PM խմբի անդամների հետ ։
2011 թվականին Յու Րին (+ Սանին, Թիֆանին, Սոհյոնը, Ջեսիկան և Հյո Յոնգը) ստորագրել է գովազդային պայմանագիր Dior ապրանքանիշի հետ։ Պայմանագրի սահմաններում թողարկվել է գովազդային հոլովակ և մի քանի լուսանկարներ։
2012 թվականի մարտին, Յու Րիին ընտրել են «Mamonde » կոսմետիկական ապրանքանիշի դեմք, Super Junior խմբի անդամ Շի Ոնի հետ։ Ինչպես նաև, Յու Րին համարվում է Amore Pacific, «Share Your Umbrella Campaign» կազմակերպության մոդելներից մեկը, Շին Մին Այի, ԼԻ Մի Յոնի, Ջո Ին Սունգի և Յու Ա Ինի հետ։
Բացի գովադներում նկարահանվելուց, Յու Րին բազմիցս մասնակցել է տարբեր ամսագրերի ֆոտոսեսիաներին, ինչպես մենակ, այնպես էլ խմբի մյուս անդամների հետ։ Ներքևում ցուցադրված է ֆոտոսեսիաների ցանկը, որոնցում մասնակցել է Յու Րին.
Արտաքին հղումներ
Կատեգորիա:Հարավկորեացի երգչուհիներ Կատեգորիա:Չունգ Անգի համալսարանի շրջանավարտներ Կատեգորիա:Հարավկորեացի կինոդերասանուհիներ Կատեգորիա:Հարավկորեացի հեռուստատեսային դերասանուհիներ Կատեգորիա:Հարավկորեացի պարուհիներ Կատեգորիա:Հարավկորեացի դաշնակահարներ
Ջեֆ Կունս
Ջեֆ Կունս (Jeff Koons), ), ամերիկացի նկարիչ է, որը հայտնի է դարձել քիտչի հանդեպ ունեցած հետաքրքրությամբ։
Կենսագրություն
Ջեֆ Կունսը ծնվել է Յորքում, Փենսիլվանիա։ Պատանի հասակում ընթերցել է Սալվադոր Դալիի ստեղծագործությունները։ Ջեֆ Կունսը հաճախել է Չիկագոյի Նկարչական համալսարանի դպրոց և Մերլինյան նկարչական քոլեջ ։ Քոլեջից հետո Կունսը աշխատել է Ուոլ-Սթրիթում, որպես բրոկեր։ Ճանաչում է ձեռք բերել 1980 թվականին, որից հետո բացել է ստուդիա-գործարան Սոխոյում (Նյու Յորք)։ Իր աշխատակազմում նա գլխավորում էր ավելի քան 30 աշխատողների, որոնցից յուրաքանչյուրը պատասխանատու էր իր աշխատանքի համար։ Այժմ նկարիչը համարվում է Նյու Յորքի Jeff Koons LLC շտաբ-գրասենյակի նախագահ։ Ըստ տվյալների, այդ գործարանը արտադրում է ժամանակակից արվեստի առարկաներ։ Կունսը ստեղծում է կերպարներ և մոդելներ համակարգչով, իսկ աշխատակիցները նյութականացնում են այն։
Վերջին աշխատանքներ
Լոսանջելեսյան արվեստի թանգարանի (LACMA) տնօրենը ծրագիր էր մշակել, ըստ որի պետք է կառուցվեր իր տան շենքի մուտքի մոտ 45 մետրանոց վերամբարձ, որը պետք է կառուցվեր 1940-ական թվականների լոկոմոտիվի կրկնօրինակի վրա։ Ըստ Ջեֆ Կունսի` շոգեքարշը պետք է պարբերաբար ձայն և ծուխ արձակեր` տեղեկացնում էր The New York Times ամսագիրը։ Նախագծի արժեքը և իրացման ժամանակահատվածը դեռևս հայտնի չէ, բայց թանգարանի տնօրինությունն արդեն ստացել է ամերիկյան ժամանակակից արվեստի կոլեկցիոներ Էլի Բրոդից օգնություն, ում հավաքածուն մասնավորապես ներառում էր Կունսի 20 աշխատանքները։ Լոսանջելեսյան արվեստի թանգարանը հայտարարեց, որ վճարել է «Շոգեքարշ» կոմպոզիցիայի համար, որը պատրաստ եղավ 2014 թվականին և արժեցավ 25 միլիոն դոլար ։ BMW ընկերությունը Կունսին հանձնարարել է կառուցել մրցարշավային հատուկ ավտոմեքենայի մոդել։ Երգչուհի Լեդի Գագայի ալբոմի երեսի Artpop-ի վրա նույնպես աշխատել է Ջեֆ Կունսը։ Artpop-ի վրայի կափարիչը զարդարված էր Կունսի փչովի փուչիկով։ Նկարի ետևի ֆոնում կարելի է տեսնել Բոտիչելիի «Վեներայի ծնունդը» կտավից մի հատված։ Լեդի Գագան Կունսի աշխատանքը այսպես է նկարագրել. «Ես անչափ ուրախ եմ ձեզ հետ կիսվել այն բանով, որը համարում եմ իմ սրտի մի մասնիկը, որը ես խորապես փայփայում եմ։ Այս կազմն ամենալավն է ինձ նկարագրում»։ Երգչուհին ասում էր, որ Կունսի քանդակը հնարավոր կլինի տեսնել ալբոմի թողարկման երեկույթին։ Artpop-ը վաճառքի դուրս եկավ 2013 թվականի նոյեմբերի 11-ին ։
Հեղինակային իրավունքների խախտում
2017 թվականի մայիսի 12-ին Ջեֆ Կունսը Նյու Յորքում ներկայացրեց իր աշխատանքը`«Նստած պարուհին» քանդակը։ Ամեն դեպքում Ջեֆ Կունսը կրկնօրինակել էր Օկսաննա Լեոնտևի Ճնիկռուպի աշխատանքը` խախտելով հեղինակային իրավունքի նորմերը։ Կրկնօրինակված աշխատանքի համար նա վաստակել է կլորիկ գումար ։
Ծանոթագրություններ
Կատեգորիա:Ամերիկացի դերասաններ Կատեգորիա:Ամերիկացի քանդակագործներ Կատեգորիա:Ամերիկացի նկարիչներ Կատեգորիա:21-րդ դարի նկարիչներ Կատեգորիա:Ամերիկացի դիզայներներ Կատեգորիա:Ամերիկացի լուսանկարիչներ
Դունկայի ակումբ
«Դունկայի ակումբ» (Дунькин клуб), կենցաղսպասարկման ծառայության աշխատակիցների մշակույթի տուն Դոնի Ռոստովում, քաղաքի մտավորականության պաշտամունքային վայրերից մեկը ։
Անվան պատմություն
Ըստ մշակույթի պալատի տնօրեն Լյուդմիլա Լիսիցինայի՝ ուշադրության է արժանի «Դունկայի ակումբ» անվան հայտնվելու երեք տարբերակ. «Երբ 1945 թվականի սեպտեմբերին բացվեց մշակույթի պալատը, շուրջբոլորն ավերածություններ էին, իսկ այստեղ արդեն սկսվել էին քաղաքում առաջին պարային երեկույթները։ Տղամարդ քիչ է եղել, հիմնականում եկել են կանայք, խոսակցական լեզվով՝ «դունկաներ» («дуньки»)։ Այդպես էլ այդ անվանումը մնացել է։ Ըստ երկրորդ լեգենդի՝ մի Դունյա, որը պատերազմի ժամանակ կորցրել էր ամուսնուն և վշտից փոքր-ինչ շեղվել, գալիս էր ակումբ և համառորեն փնտրում ամուսնուն՝ չհավատալով, որ նա մահացել է։ Երրորդ վարկածը վերաբերում է անցյալ դարի 20-ական թվականներին։ Այն ժամանակ այդ շենքը կապ ուներ գլխավոր փոստատան հետ։ Նրա աշխատակիցները հանգստանում էին այստեղ երեկոյան ժամերին, և Այսեդորա Դունկանի երկրպագուներն այստեղ կազմակերպել էին նրա անվան ակումբ։ Առօրյա խոսակցության մեջ Դունկանը դարձավ Դունկա» ։
Քաղաքացիների շրջանում որոշակի ժողովրդականություն էր վայելում այն վարկածը, ըստ որի՝ հին ժամանակներում «Դունկայի ակումբը» եղել է հասարակաց տուն, որը հետո վերանվանվել է Մշակույթի տուն։ Այս վարկածի կողմնակից էր և հայտնի ռեժիսոր Կիրիլ Սերեբրեննիկովը ։
Մշակույթի պալատի պատմություն
1860-ական թվականներին «Դունկայի ակումբը» եղել է վաճառական Անտիմոնովի եկամտաբեր տունը։ Երկրորդ հարկում մշտապես իրականացվել են զվարճություններ ։
ХХ դարում Անտիմոնովի առանձնատանը գործել են հետևյալ կազմակերպությունները.
Մշակույթի տանն աշխատել է Գենադի Տրոստյանեցկու «Կապույտ տրոլեյբուս» ինքնագործ թատրոնը։
Մշակույթի տանը կից գոյություն է ունեցել ձայնագրման ստուդիա, որտեղ 2003 թվականի մայիսին Նիկոլայ Կոնստանտինովը ձայնագրել է «Բուգի-Խոլեստերին» սոլո ալբոմը ։
Ծանոթագրություններ
Կատեգորիա:Դոնի Ռոստովի շենքեր և կառույցներ
Զրահապատ ուրվականը
Զրահապատ ուրվականները հետևում են հասարակական անվտանգության գործակալության 9-րդ բաժնի առեղծվածային հակերին՝ հայտնի որպես «տիկնիկային վարպետ»։ Իր թիմի օգնությամ Մոտոկո Կուսանագին գտնում է իր կասկածյալին՝ ներքաշվելով քաղաքական ինտրիգներում և կոծկելով տիկնիկային վարպետի ինքնությունն ու նպատակները։
2004 թվականին Օսիին նկարահանեց «Անմեղություն» ֆիլմը, համարելով այն առանձին աշխատանք, այլ ոչ թէ «Զրահապատ ուրվական»-ի իրական շարունակություն։ 2008 թվականին Օսիին հրապարակեց օրիգինալ ֆիլմի նորացված տարբերակը՝ Զրահապատ ուրվական 2 խորագրով։ Այն ներառում էր նոր աուդիո և նորացված համակարգչային 3D գրաֆիկ։
Սյուժե
2029 թվականին աշխարհը փոխկապակցված է մի էլեկտրոնային ցանցի, որը տիրապետում է կյանքի բոլոր ոլորտները։ Մարդկանց մեծ մասը մուտք ունեն դեպի էլեկտրոնային ցանց կիբեր մարմինների կամ «կեղևների» միջոցով, որոնք ունեն իրենց սեփական գիտակցությունն ու կարող են նրանց տալ գերմարդկային ունակություններ։ Մոտոկո Կուսանագին հասարակական անվտանգության 9-րդ սեկտորի լիդերն է, ով ունի «տիկնիկային վարպետ» անվամբ հակերին բռնելու հրաման։ Նրա թիմի անդամները՝ Բաթոն և Իշիկավան, օգտագործում են տրիանգուլացիա՝ տիկնիկային վարպետին փնտրելու համար։ Նրանք կասկածում են «աղբ-մարդուն», ով օգտագործում է ծրագիր՝ փորձելով կնոջ մտքերի օգնությամբ գտնել կորած դստերը։
Ցանցի անդամները ստեղծում և ծրագրավորում են կնոջ կիբեր մարմին բռնող մի համակարգ։ Մարմինը փախչում է սակայն բախվում է բեռնատար մեքենայի։ Իններորդ սեկտորի անդամները գտնում են մարմինն ու հետազոտությունների են ենթարկում՝ կարծելով, որ այդ մարմնի ներսում թաքնված է ուրվական, գուցե և ինքը՝ տիկնիկային վարպետը։6-րդ սեկտորի անդամներն այցելում են 9-րդ սեկտորին և բացատրում, որ այդ մարմինը ստեղծվել է տիկնիկային վարպետի ուրվականին խաբելու և թակարդը գցելու համար։ Կուսանագին որոշում է անջատել իր գիտակցությունն իր ներկայիս մարմնից և միացնել այն ուրվականի դեմքի և մարմնի հետ։ Մինչև փորձի հաջողությունը ուրվականը ակտիվացնումէ իր մարմինը։ 9–րդ սեկտորը հաջողությամբ վերադարձնում է Կուսանագիի մարմինը։
Մարմնից տեղեկություն ստանալու համար ստեղծվում է առեղծվածահին 2501 ծրագիրը։ Մինչ այդ 6-րդ սեկտորն ուներ հակերին բռնելու ևս մի ծրագիր, սակայն այն ստեղծվել էր մինչև ուրվականի հայտնվելը։ 9-րդ բաժնում բոլորը կարծում են, որ այդ ծրագիրն ինքնին ստեղծվել է տիկնիկային վարպետի կողմից, ով այն ժամանակ փախել էր և 6-րդ սեկտորն այժմ ցանկանում է, որ նա վերադառնա։ Դաիսուկե Արամակին, 9-րդ բաժնի ղեկավարը, կարծում է, որ այդ ծրագիրն ու տիկնիկային վարպետը Արտաքին գործերի նախարարության ձեռքի գործն է։ Փախուստը կարող է հանգեցնել գաղտնիքների բացահայտմանն ու դժվարեցնել նախարարության, ինչպես նաև վեցերորդ բաժնի աշխատանքները։
Փախուստի մեքենայի շնորհիվ տիկնիկային վարպետը հանդիպում է մեկ այլ մեքենայի և նրանք պառակտվում են։ Բաթոն կանգնեցնում է առաջին մեքենան՝ հասկանալով, որ դա ծուղակ է։Կուսանագին հետևում է երկրորդ մեքենային մինչև մի լքված շենք հասնելը, որտեղ նա բախվում է մի զրահապատ մեքենայի։ Բաթոն ժամանակին հասնում է և փրկում բավականին ծանր վնասվածքներ ստացած Կուսանագիին։ Նրանք տեսնում են այն մարմինը, որը գողացել էր 6-րդ սեկտորը։ Տիկնիկային վարպետը մատնում է իրեն և բացատրում, որ համաձայն 2501 ծրագրի, նա ստեղծվել է 6-րդ բաժնի կողմից։ Զանազան ցանցեր ներխուժելու ընթացքում նա դարձել էր շատ դյուրազգաց և խորհում էր իր գոյության մասին։ Նրան անհանգստացնում էր այն փաստը, որ չի կարող վերարտադրվել կամ մեռնել։ Նա մտադիր էր միավորվել Կուսանագիի մարմնի հետ, քանի որ չկարողանալով կոտրել 6-րդ սեկտորի սիստեման, նա ստիպված էր փախչել ֆիզիկական կերպարանք ստացած։
Բաթոն փորձում է անջատել համակարգը, սակայն տիկնիկային վարպետը հարձակվում է նրա վրա։ Շուտով ժամանում են 6-րդ բաժնի ինքնաթիռները։ Նրանք հրաման են ստանում սպանել բոլորին և ավարտել 2501 ծրագիրը։ Սակայն վարպետը խափանում է նրանց համակարգերը։ Երբ նա սկսում է միավորումը, դիպուկահարները կրակ են բացում նրանց վրա և ոչնչացնում են նրա և Կուսագանիի գլուխները և Բաթոյի թևը։ Կուսագանին արթնանում է երեխայի կիբեր մարմնում՝ Բաթոյի տանը։ Բաթոն նրան բացատրում է, որ հարձակման ժամանակ նրա իրական մարմինը ոչնչացրել են և նա ստիպված է եղել վերականգնել գլուխն ու միացնել այն ուրիշ մարմնի։ Կուսանագին հասկանում է, ոչ հիմա նա ոչ ինքն է, ոչ էլ՝ տիկնիկային վարպետը։ Բաթոն նրան ասում է, որ միշտ իր կողքին կլինի և Կուսանագին հեռանում է տնից ու լքում քաղաքը։
Արտաքին հղումներ
Կատեգորիա:Բրիտանական ֆիլմեր Կատեգորիա:Ճապոներեն ֆիլմեր Կատեգորիա:1995 ֆիլմեր Կատեգորիա:Ճապոնական ֆիլմեր
Հարմարվածություն (կենսաբանություն)
Հարմարվածություն (պոպուլյացիոն գենետիկայի մոդելներում հաճախ նշակակվում է w կամ ω), առանձնյակի սերունդ թողնելու ունակության քանակական նկարագիր։ Այն նաև համարժեք է առանձնյակի միջին ներդրմանը որոշակի նույն գենոտիպով կամ ֆենոտիպով առանձնյակների հաջորդ սերնդի գենային փուլում։ Հարմարվածությունը մեծապես կախված է միջավայրից։
Անսեռ բազմացման դեպքում հարմարվածությունը հնարավոր է ներկայացնել գենոտիպերով։ Սեռական բազմացման դեպքում ալելները ենթարկվում են տրամախաչման, և ամեն հաջորդ սերնդում նոր գենոտիպեր են ձևավորովում, որի պատճառով էլ այս դեպքում հարմարվածության արժեքները հաշվարկվում են ալելներով։ Հարմարվածության ավելի մեծ արժեքներով ալելների հանդիպման հաճախականությունը բնական ընտրության ազդեցությամբ մեծանում է, որը հանգեցնում է Դարվինյան էվոլյուցիայի։
Երբեմն կիրառվում է «Դարվինյան հարմարվածություն» տերմինը այն ֆիզիկական հարմարվածությունից տարբերելու համար ։ Հարմարվածությունը անմիջականորեն չի չափում գոյատևումը կամ կյանքի տևողությունը։ Հերբերտ Սփենսերի հայտնի «գոյատևում են ամենահարմարվածները» արտահայտությունը նշանակում է, որ «գոյատևում է այն գենոտիպը կամ ֆենոտիպը, որը թողնում է ամենամեծաքանակ սերունդը»։
Ներառական հարմարվածությունը տարբերվում է անհատական հարմարվածւթյունց նրանով, որ ներառում է այնպիսի ալել, որը խթանում է այն առանձնյակի գոյատևումը և/կամ բազմացումը, որը կրում է այդ ալելը։ Ներառական հարմարվածության օրինակ է ազգականների սելեկցիան։
Հարմարվածությունը որպես հավանականություն
Հարմարվածությունը հաճախ ներկայացնում է հավանականությունով կամ հակվածությամբ, այլ ոչ թե սերնդում առանձնյակների քանակով։ Օրինակ՝ ըստ Մեյնարդ Սմիթի հարմարվածությունը ոչ թե առանձնյակի հատկանիշ է, այլ առանձնյակների դասի հատկանիշ, օրինակ՝ որոշակի լոկուսում A ալելի նկատմամբ հոմոզիգոտ առանձնյակների դաս։ Այսինքն «սերնդի սպասվելիք քանակ» հասկացությունը միջին արժեք է, այլ ոչ թե մի որևէ առանձյակի սերնդի հստակ քանակ։ Սա նշանակում է, որ եթե, օրինակ, լևիտացիան պայմանավորող գենը կրող առաջին մարդկային նորածինը հենց մանկասայլակում կայծակահարվի և մահանա, դա չի նշանակի, որ այդ նոր գենոտիպը ունի ցածր հարմարվածություն, այլ, որ միայն այս մի նորածնի բախտը չի բերել ։
Այլապես «x ֆենոտիպեր կրող առանձնյակի հարմարվածությունը այն s(x) հավանականությունն է, որ այդ առանձնյակը կներառվի հաջորդ սերնդի ծնողների խմբի մեջ» ։
Հարմարվածության մոդելներ
Սեռական բազմացման և տրամախաչման բարդություններից խուսափելու համար հարմարվածությունը սահմանվում է միայն անսեռ կերպով բազմացող պոպուլյացիայով, որտեղ չի գործում գենետիկական տրամախաչումը։ Այսպիսով, հարմարվածությունը կարելի է նշանակել գենոտիպերով և չափել։ Հարմարվածության չափումն ունի երկու հիմական տեսակ՝ բացառձակ հարմարվածություն և հարաբերական հարմարվածություն։
Բացարձակ հարմարվածություն
Գենոտիպի բացարձակ հարմարվածությունը (W) դրա առատության համամասնական փոփոխությունն է հաջորդ սերնդի նկատմամբ՝ պայմանավորված սելեկցիայով։ Օրինակ՝ եթե n(t)-ն t սերնդի գենոտիպի առատությունն է անվերջ խոշոր պոպուլյացիայում (որպեսզի տեղի չունենա գենետիկ դրիֆտ) և, անտեսելով մուտացիաների արդյունքում տեղի ունեցող փոփոխությունները, ապա
1-ից մեծ բացարձակ հարմարվածությունը նշանակում է գենոտիպի առատության մեծացում, իսկ 1-ից փոքր բացարձակ հարմարվածությունը՝ առատության նվազում։
Հարաբերական հարմարվածություն
Ի տարբերություն բացարձակ հարմարվածությանը, որը որոշում է գենոտիպի առատության փոփոխությունը, հարաբերական հարմարվածությունը (w) որոշում է գենոտիպի հանդիպման հաճախականության փոփոխությունը։ Եթե N(t)-ն t սերնդում պոպուլյացիայի չափն է, և տվյալ գենոտիպի հաճախականությունը, ապա
որտեղ -ն պոպուլյացիայի միջին հարաբերական հարմարվածությունն է (անտեսելով մուտացիաները և դրիֆտը)։ Հարաբերական հարմարվածությունը միայն ցույց է տալիս գենոտիպերի հաճախականությունների փոփոխությունը իրար նկատմամբ, և նշանակվում է դրական թվանշանով, ներառյալ 0-ն։ Հարմարության տեսանկյունից արդյունավետ է ընտրել որևէ գենոտիպ որպես ռեֆերենս և նշանակել նրա հարաբերական հարմարվածությունը 1, իսկ մնացած գենոտիպերի հարաբերական հարմարվածությունները հաշվել դրա նկատմամբ։ Հարաբերական հարմարվածությունը կիրառվում է պոպուլյացիոն գենետիկայի Րայթ-Ֆիշերի և Մորանի ստանդարտ մոդելներում։
Հարաբերական հարմարվածույունը կարելի է հաշվել նաև բացարձակ հարմարվածության արժեքով, քանի որ  որտեղ  և -ը պոպուլյացիայի միջին բացարձակ հարմարվածությունն է։ Սա նշանակում է, որ, կամ, այլ կերպ ասած, հարաբերական հարմարվածությունը համեմատական է -ին։ Հարաբերական հարմարվածություններից հնարավոր չէ հաշվել բացարձակ հավանականությունը, քանի որ դրանք ամբողջ պոպուլյացիայի N(t) առատության մասին տեղեկություն չեն պարունակում։
Գենոտիպերին հարաբերական հարմարվածությունների արժեքներ տալը մաթեմատիկորեն է ճիշտ է միայն երկու դեպքերում․ եթե պոպուլյացիան ժողովրդագրական հավասարակշռության մեջ է, և եթե առանձնյակները տարբերվում են ծնելիության, մրցակցելիության, մահացության ասպեկտներով առանձին-առանձին, բայց ոչ միասնորեն ։
Սելեկցիային բաժին ընկնող գենոտիպերի հանդիպման հաճախականությունների փոփոխություններ
Գենոտիպերի հանդիպման հաճախականությունների այն փոփոխությունները, որոնք պայմանավորված են սելեկցիայով, սերտ կապված են հարաբերական հարմարվածության հետ․
Այսինքն, գենոտիպի հաճախականությունը կմեծանա, եթե դրա հարաբերական հարմարվածությունը մեծ է միջին հարմարվածությունից, և կնվազի, եթե փոքր է։
Այն մասնավոր դեպքում, երբ պոպուլյացիայում կան երկու գենոտիպեր, ապա դրանց հանդիպման հաճախականությունները պատկերվում են փոքր-ինչ այլ կերպ։ Ենթադրենք A-ն և B-ն երկու գենոտիպեր են, որոնց հարաբերական հարմարվածություններն են w_A-ն և w_B-ն, իսկ հանդիպման հաճախականություններն են p-ն և 1-p-ը համապատասխանաբար։ Այս դեպքում և
Այսպիսով, գենոտիպ A-ի հանդիպման հաճախականության փոփոխությունը կախված է դրա հարաբերական հարմարվածության և գենոտիպ B-ի հարաբերական հարմարվածության տարբերությունից։ Եթե ենթադրենք, որ A-ն ավելի հարմարված է, քան B-ն, և նշանակելով սելեկցիայի s գործակիցը, ստացվում է
որտեղ վերջին կլորացումը s\ll 1-ի հաշվին է։ Այլ կերպ, հարմարված գենոտիպի հաճախականությունը աճում է մոտավորապես լոգիստիկ կերպով։
Պատմություն
Բրիտանացի սոցիոլոգ Հերբերտ Սփենսերը իր 1864 թվականի Կենսաբանության հիմունքներ աշխատության մեջ ստեղծել է «գոյատևում են ամենահարմարվածները» արտահայտությունը, որպեսզի նկարագրի այն երևույթը, որը Չարլզ Դարվինը անվանել է բնական ընտրություն ։
Բրիտանացի-հնդիկ կենսաբան Ջ․ Հալդեյնը առաջինը ներկայացրեց հարմարվածությունը քանակական կերպով։ Նա ամրագրել է իր ուսումնասիրությունները Դարվինիզմի ժամանակակից էվոլյուցիոն սինթեզի և Մենդելյան գենետիկայի կոնտեքստում իր 1924 թվականի Բնական և արհեստական ընտրությունների մաթեմատիկական տեսություն հոդվածում։ 1964 թվականին բրիտանացի կենսաբան Ու․ Համիլթոնը առաջ քաշեց ներառական հարմարվածություն տերմինը իր Սոցիալ վարքագծի գենետիկական էվոլյուցիա հոդվածում։
Գենետիկական բեռ
Գենետիկական բեռը չափում է առանձնյակների պոպուլյացիայի միջին հարաբերական հարմարվածությունը կա՛մ օպտիմալ հարմարվածությամբ տեսական գենոտիպի նկատմամբ, կա՛մ պոպուլյացիայում առկա ամենահարմարված գենոտիպի նկատմամբ ։ Պատկերացնենք ո հատ գենոտիպեր, որոնց հարաբերական հարմարվածություններն են  և գենոտիպերի հանդիպման հաճախականություններն են համապատասխանաբար ։ Անտեսելով հաճախականություն-կախյալ սելեկցիան՝ L գենետիկական բեռը հաշվարկվում է հետևյալ բանաձևով․
Գենետիկական բեռը մեծանում է երբ մուտացիաները, գաղթերը, ինբրիդինգը կամ աութբրիդինգը նվազեցնում են միջին հարմարվածությունը։ Գենետիկական բեռը կարող է նաև մեծանալ, երբ շահավետ մուտացիաները մեծացնում են մաքսիմում հարմարվածությունը, որի հետ համեմատվում են մնացած մուտացիները։ Այս երևույքը հայտնի է որպես փոխարինողական բեռ կամ սելեկցիայի գին։
Արտաքին հղումներ
Կատեգորիա:Պոպուլյացիոն գենետիկա Կատեգորիա:Էվոլյուցիոն կենսաբանություն
Ժան-Միշել Թիերի
Ժան-Միշել Թիերի (Jean-Michel Thierry de Crussol, ), ֆրանսիացի բժիշկ և արվեստաբան։ Ժ. Թիերին մասնագիտացած էր բյուզանդագիտության և հայկական արվեստի ուղղությամբ ։
Կենսագրություն
Ծնվել է 1916 թ. օգոստոսի 13-ին ֆրանսիական Բանեիեր-դե-Լյուշոն (Bagnères de Luchon) ավանում։ Սովորել է և իր մասնագիտական կրթությունն ստացել Փարիզում։ 1989 թ. հրատարակված Հայկական արվեստ ("Armenian Art") գրքի համահեղինակն է, գրել է մեծ թվով գիտական հոդվածներ հայկական արվեստի վերաբերյալ, հատկապես Ճարտարապետության։
Ժնևի համալսարան
Ժնևի համալսարան (Université de Genève), հնագույն համալսարան Շվեյցարիայում։ Համալսարանը հիմնադրվել է 1559 թվականին որպես Ժան Կալվինի տեխնոլոգիական սեմինարիա։ Ներկայումս Ժնևի համալսարանում գործում են հետևյալ ֆակուլտետները՝ իրավաբանական, բժշկական, բնագիտական, տնտեսագիտական, սոցիոլոգիական, աստվածաբանական, հոգեբանության, իսկ կից գործում են փոխկապակցված կենտրոններ և հաստատություններ։ Շուրջ ինը ֆակուլտետներում այս պահին կրթությունը տարվում է հիմնականում ֆրանսերեն լեզվով, որոշ առարկաներ դասավանդվում են անգլերեն, գերմաներեն, իտալերեն և իսպաներեն լեզուներով, որոնցով ուսանում են շուրջ 15000 ուսանողներ։ Կրթությունն ավելի հեշտացնելու նպատակով համալսարանում պահպանվում են գրեթե բոլոր դասախոսությունների ձայնա և տեսադասերը, որոնք տեղադրված են տվյալների բազայում ։ Գործում է նաև առանձին կայք, որտեղ ուսանողը գրանցվում է դասընթացներին և այնտեղից ստանում է ողջ լրացուցիչ տեղեկատվությունը, գրականություն, տնային հանձնարարություններ ։ Բացի այդ, յուրաքանչյուր ուսանող ունի իր անհատական համալսարանական փոստային գրանցումը և հաշիվը ։
Պատմություն
Ժնևի համալսարանը տեղակայված է քաղաքի արևելյան մասում գտնվող մի քանի թաղամասերում և մոտակա Քարոուջ (Carouge) քաղաքում (Լեման և Ռհոնա լճերի ձախ ափին), և  մասնաշենքերը  շատ հեռու են միմյանցից։ Օրինակ, Բաթթելե (Battelle) մասնաշենքը  ավելի քան երեք կիլոմետր հեռավորության վրա է Բաստիոնից ։
Նշանավոր գիտնականներ
• Վեռներ Արբեր (1929-)
• Ջոնաթան Բարնես (1942-)
• Ռոլանդ Բարթես (1915–1980)
• Սամուել Բանդ Բովի (1906–1986)
• Իվ Բանֆոյ (1923-2016)
• Ռեյմոնդ Բուդոն (1934-)
• Ժակ Բուվերաս (1940-)
• Բեռնարդ Բուվիեր (1861–1941)
• Բերթրանդ Բուվիեր (1929-)
• Ֆրանսուա Բովոն (1938-)
• Միշել բուտթր (1926-)
• Էդուարդ Քլապարեդ (1873–1940)
• Ժորժ Կոթիեր (1922-2016)
• Գաբրիել Գրամեր
• Վիկտորիա Քրուզոն Փրայս (1942-)
• Վալդեմար Դեոննա (1880–1959)
• Քափըմաթի Դարմալիգըմ (1949-)
• Ալֆրեդ Դիֆոր (1933-)
• Jean-Pierre Eckmann (1944-)
• Pascal Engel (1954-)
• Georges Favon (1843–1902)
• Øystein Fischer (1942-2013)
• Théodore Flournoy (1854–1920)
• Bernard Gagnebin (1915–1998)
• Orio Giarini (1936-)
• Marcel Golay (1927-)
• Jeanne Hersch (1910–2000)
• Bärbel Inhelder (1913–1997)
• Jean Kellerhals (1941-)
• Hans Kelsen (1881–1973)
• Stephan Klapproth (1958–)
• Ulrich K. Laemmli
• Jan-Erik Lane (1946-)
• Michel Léonard (1949-)
• Alain de Libera (1948-)
• Giorgio Malinverni (1941-)
• Michel Mayor (1942-)
• Franklin Mendels (1943–1988)
• Hans Morgenthau (1904–1980)
• Kevin Mulligan (1951-)
• Joseph Nye (1937-)
• Douglass North (1920-)
• Carlo Ossola (1946-)
• Jean Piaget (1896–1980)
• Jean Pictet (1914–2002)
• Olivier Reverdin (1913–2000)
• André Rey (1906–1965)
• Gonzague de Reynold (1880–1970)
• Georges de Rham (1903–1990)
• Անիկ Դե Ռիբափիե(1946-)
• Դենիս դե Ռոիջմոնտ (1906–1985)
• Ֆերդինանդ Դեսուսե (1857–1913)
• Կլաուս Շեեր (1943-)
• Կլաուս Շվաբ (1938-)
• Ստանիսլավ Սմիրնով (1970-)
• Մաուրիս Ստրուն (1926-)
• Ջորջ Սթայներ (1929-)
• Էռնստ Ստյուքելբերգ (1905-1984)
• Կարստեն Պիտեր Թիդ (1952–2004)
• Պիեր Վայս (1952-)
• Հայըմ Վայզմեն (1874–1952)
• Էրիկ Վեռներ (1940-)
• Ջին Զիգլեր (1934-)
Ծանոթագրություններ
Կատեգորիա:Շվեյցարիայի համալսարաններ Կատեգորիա:Շվեյցարիայի բարձրագույն ուսումնական հաստատություններ Կատեգորիա:Գիտությունը Շվեյցարիայում Կատեգորիա:Եվրոպական համալսարաններ
Լոռու ֆիզիկաաշխարհագրական շրջան
Լոռու ֆիզիկաաշխարհագրական շրջան, Հայաստանի Հանրապետության հյուսիսում։ Ընդգրկում է Լոռու մարզը։ Հյուսիսում եզրավորված է Վիրահայոց, արևմուտքում՝ Ջավախքի, հարավում՝ Փամբակի, արևելքում՝ Գուգարաց լեռնաշղթաներով։ Բարձրությունը 380-ից (Դեբեդի հովիտ) մինչև 3196 մ է (Աչքասար)։ Սահմանակից է Շիրակի, Տավուշի, Արարատյան ֆիզիկաաշխարհագրական շրջաններին, հյուսիսում՝ Վրաստանին։ Տարածքը մոտ 3789 կմ² է։ Երկրաշարժամետ գոտի է (1988 թվականիի Սպիտակի երկրաշարժի ուժգնությունը հասել է 10 բալի)։
Ռելիեֆ
Լեռնագրական խոշոր միավորներ են Լոռու դաշտը, Փամբակի գոգավորությունը և դրանք բաժանող Բազումի լեռնաշղթան, Լալվար (2544 մ), Լեջան (2527 մ) լեռնազանգվածները, Լոռու ձորը՝ Դեբեդի (խորություն՝ մինչև 300 մ) ու Գայլաձորի կիրճերով, և Ձորագետի կանիոնակերպ հովիտը։ Լեռնանցքները ավելի քան 2000 մ բարձրության վրա են։ Սպիտակի լեռնանցքով (բարձրություն՝ 2378 մ) շրջանը կապվում է Արարատյան ֆիզիկաաշխարհագրական շրջանին, Պուշկինի լեռնանցքով (բարձրություն՝ 2038 մ) Լոռու դաշտը՝ Փամբակի գոգավորությանը։
Կլիմա
Կլիման բարեխառն է, չափավոր խոնավ, արևափայլքի տարեկան միջին տևողությունը՝ ավելի քան 2000 ժ (Վանաձոր), անարև օրերի թիվը՝ 43։ Նախալեռնային գոտում ձմեռը կարճատև է, մեղմ, բարձրադիր գոտում՝ տևական ցուրտ եղանակների գերակշռությամբ, հաստատուն ձնածածկույթով։ Հունվարի միջին ջերմաստիճանը ցածրադիր վայրերում -6 °C է, բարձրադիրում՝ -12 °C (նվազագույնը՝ -42 °C), հուլիսինը համապատասխանաբար՝ 23 °C (առավելագույնը՝ 40 °C) և 10 °C։ Տարեկան տեղումները 400-800 մմ են, անսառնամանիք օրերի թիվը՝ 130-230։
Ջրագրություն
Ջրագրական ցանցը խիտ է։ Տարածքում են Դեբեդը՝ Մարց, Շնող, Ախթալա, Փամբակը՝ Ջրաշեն, Չիչխան, Ձորագետը՝ Տաշիր, Լոռիգետ, Ուռուտ և այլ վտակներով։ Փամբակի լեռնաշղթայի Թեժլեռան հյուսիսայի լանջից սկիզբ է առնում Աղստևը։ Շրջանում հերթափոխվում են չոր տափաստանային, լեռնաանտառային, լեռնատափաստանային և լեռնամարգագետնային, մերձալպյան և ալպյան վերընթաց լանդշաֆտային գոտիները։
Բուսականություն
Փամբակի հովտում տիրապետողն անտառն է՝ հաճարենու և կաղնու գերակշռությամբ (հանդիպում են վայրի տանձենի, խնձորենի, ընկուզենի, սալորենի), քարափներին մասրենու, ցաքու թփուտներ են, Լոռու դաշտում՝ հացազգի տարախոտային և մարգագետնատափաստանային խմբակցությունները, հյուսիս-արևելքում՝ գիհու նոսրանտառներ։ Լոռու դաշտում կան ճահճուտներ և տորֆ։ Լեռների բարձրադիր գոտում հերթափոխում են ենթալպյան և ալպյան մարգագետնային խմբակցությունները։ Շրջանն ունի ռեկրեացիոն մեծ հնարավորություններ։ Տարածքում են Գյուլագարակի, Մարգահովտի, Մրտավարդենու արգելավայրերը։
Կատեգորիա:Հայաստանի ֆիզիկաաշխարհագրական շրջաններ
Երբ անձրևն ու քամին թակում են պատուհանը
«Երբ անձրևն ու քամին թակում են պատուհանը» (Kad lietus un vēji sitas logā), 1967 թվականի խորհրդային արկածային գեղարվեստական ֆիլմ, որը նկարահանվել է Արվիդ Գրիգուլիսի համանուն վավերագրական վեպի հիման վրա ։
Սյուժե
Դետեկտիվ ֆիլմ է Խորհրդային Լատվիայի տարածքում լրտեսության և անտառային եղբայրների դեմ պայքարի մասին։
1940-ականների վերջ։ Արևմտյան «տերերի» մոտից հայրենիք է վերադառնում Լեյնասարը՝ նպատակ ունենալով կապ հաստատել անտառային եղբայրների հետ, որոնք դեռ դիմադրություն են ցույց տալիս խորհրդային իշխանություններին։ Այս ֆոնին ծավալվում է մարդու դրաման, որն ի հեճուկս ամեն ինչի փորձ է անում վերադարձնել անցյալը։
Ծանոթագրություններ
Կատեգորիա:Խորհրդային ֆիլմեր Կատեգորիա:1967 ֆիլմեր Կատեգորիա:Ռուսերեն ֆիլմեր Կատեգորիա:Խորհրդային արկածային ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:Բնօրինակում անաղբյուր հոդվածներ Կատեգորիա:Խորհրդային դրամա ֆիլմեր Կատեգորիա:Ռիգայի կինոստուդիայի ֆիլմեր
Գրատալոպս
Գրատալոպս (Gratallops), մունիցիպալիտետ Կատալոնիայում։ Գտնցում է Տառագոնիա պրովինցիայում, Կատալոնիա ինքնավար համայքնի կազմում։ Տարածքը կազմում է 13,5 կմ²։ Բնակչությունը՝ 263 մարդ։
Արտաքին հղումներ
Կատեգորիա:Իսպանիայի բնակավայրեր
Աշոտ Մուշեղյան
Աշոտ Վարազդատի Մուշեղյան, հայ ֆիզ-քիմիկոս։ Քիմիական գիտությունների դոկտոր (1986), պրոֆեսոր (1988)։ Մշակել է որդան կարմիրից քիմիապես մաքուր ներկանյութի ստացման նոր մեթոդ)։
Գրականագետ, թարգմանիչ, բանասիրական գիտությունների դոկտոր Ալբերտ Մուշեղյանի եղբայրը։
Գիտական գործունեություն
Հետազոտությունների բնագավառներն են՝ չհագեցած միացությունների տարասեռ կատալիտիկ փոխարկումների ֆիզքիմիական օրինաչափությունների ուսումնասիրումը, անթափոն արտադրության մեջ և ավտոմեքենաների թունավոր արտանետումները վնասազերծող չեզոքարարների ստեղծման համար կիրառվող տարասեռ կատալիզատորների մշակումը։ Ա. Մուշեղյանն իր դոկտորական թեզով առաջին անգամ առաջ քաշեց ացետիլենային միացությունների կատալիտիկ փոխարկումների ֆիզիկաքիմիական դրույթները։ Իր առջև դրված գիտական պրոբլեմը նա լուծել է, օգտագործելով կոմպլեքսային` քվանտաքիմիական, կոնֆորմացիոն անալիզի և տատանողական սպեկտրների տեսական հաշվարկային մեթոդներ։ 1988-1990- ական թվականներին Մուշեղյանն առաջ քաշեց էկոլոգիական քիմիայի գաղափարը, որի նպատակն էր օդային ավազանի պահպանումը թունավոր արտանետումներից։ Նշված խնդրի շրջանակներում ուսանողական գիտական աշխատանքային խմբի հետ համատեղ նա ստեղծեց կատալիտիկ-ջերմափոխանակիչներ, մասնավորապես պղինձ-նիկելային և ալյումինային կատալիզատորներ, որոնց օգնությամբ 70-90% վնասազերծում էր ածխածնի օքսիդը (CO), ազոտի օքսիդները և ածխաջրածինները։ Այս կատալիզատորները իրենց արդյունավետությամբ չեն զիջում ներկայումս կիրառվող թանկարժեք կատալիզատորներին։
Մուշեղյանի ղեկավարած աշխատանքային խմբի ջանքերի շնորհիվ հայկական որդան կարմիրն ստացավ երկրորդ կյանք։ Հենվելով միջնադարյան մատենագրության և երբեմնի մոռացված ավանդույթների վրա՝ հաջողվեց ոչ միայն բացահայտել ՀՀ Արմավիրի ու հարակից մարզերի աղուտներում հանդիպող այդ զարմանահրաշ միջատի մարմնից լուսակայուն ներկանյութի ստացման դարավոր գաղտնիքը, այլև մանրազնին ուսումնասիրել նրա քիմիական կառուցվածքն իր բոլոր բաղադրիչներով, ինչպես նաև մշակել արտադրության, մասնավորապես՝ գորգագործության, մանածագործության, նաև սննդի ու օծանելիքի արդյունաբերության և բժշկության մեջ դրա կիրառության արդյունավետ եղանակները։ Այդ ամենը փաստագրված է հեղինակային իրավունքներով, արտադրության համար սահմանված ռեգլամենտով և հարյուրավոր գիտական զեկուցումներով ։
Արտաքին հղումներ
Կատեգորիա:Հայ քիմիկոսներ Կատեգորիա:ԵՊՀ քիմիայի ֆակուլտետի շրջանավարտներ Կատեգորիա:Քիմիական գիտությունների դոկտորներ Կատեգորիա:Հայ պրոֆեսորներ Կատեգորիա:ԵՊՀ դասախոսներ
Բրիշ (Ինզերի վտակ)
Բրիշ  (Бриш), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Ինզեռի գետի աջ ափին՝ 108 կմ հեռավորության վրա։ Գետի երկարությունը 12 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Արտաքին հղումներ
Կատեգորիա:Ռուսաստանի գետեր
Էրմանի լեռնաշղթա
Էրմանի լեռնաշղթա, Անդրբայկալի Չիտայի մարզում և մասամբ Մոնղոլիայում, Օնոն գետի աջ ափին։ Երկարությունը 175 կմ է, բարձրությունը՝ մինչև 1434 մ։
Լեռնաշղթան կազմված է գրանիտներից, գնեյսներից և բյուրեղային թերթաքարերից։ Լանջերը ծածկված են խեժափիճու և սոճու անտառներով։ Լեռնաշղթայի հարավ-արևելյան լանջին գերակշռում է տափաստանային բուսականությունը (մինչև 900-1000 մ բարձրության վրա)։ Հիմնական լանդշաֆտներն են տափաստանները, անտառատափաստանները և լեռնային տայգան։
Լեռնաշղթան առաջին անգամ նկարագրել են երկրաբաններ Ա. Է. Գեդրայցը և Ա. Պ. Գերասիմովը և անվանել գերմանացի ֆիզիկոս և ճանապարհորդ Գեորգ Ադոլֆ Էրմանի անունով։
Կատեգորիա:Ռուսաստանի լեռնաշղթաներ
Տատյանա Նիկոլաևնա Ռոմանովա (մեծ իշխանուհի)
Մեծ Իշխանուհի Տատյանա Նիկոլաևնա Ռոմանովա (Великая Княжна Татьяна Николаевна), ռուս վերջին կայսր Նիկոլայ II-ի և նրա կնոջ՝ Ալեքսանդրա Ֆեոդորովնայի երկրորդ դուստրը։ Ծնվել է 1897 թվականի հունիսի 10-ին (մայիսի 29 ըստ հին տոմարի) Սանկտ Պետերբուրգի Պետերգոֆ պալատում։ Իր ընտանիքի հետ 1918 թվականի հուլիսի 17-ին սպանվել է բոլշևիկների կողմից։
Դասվել է ռուս սրբերի շարքը։
Ծնունդը
Տատյանա Նիկոլաևնան ռուս վերջին կայսր Նիկոլայ II-ի և նրա կնոջ՝ Ալեքսանդրա Ֆեոդորովնայի երկրորդ դուստրն էր։ Ծնվել է 1897 թվականի հունիսի 10-ին Սանկտ Պետերբուրգում։ Ըստ հին տոմարի նրա ծնունդը նշվում էր մայիսի 29-ին, իսկ 1900 թվականից հետո սկսեցին նշել հունիսի 10-ին։ Ըստ մեծ իշխան Կոնստանտին Կոնստանտինովիչի՝ աղջկան այդ անունն էին տվել Ալեքսանդր Պուշկինի «Եվգենի Օնեգին» չափածո վեպի հերոսուհու պատվին։
Ինչպես և իր քույրերը և եղբայրը, Տատյանան դաստիարակվել է ինչքան հնարավոր է սովորական կերպով։ Նրանք բոլորը քնում էին չոր անկողիններում և առանց բարձի և առավոտները սառը ջրով ցնցուղ էին ընդունում։ Տատյանան շատ մոտ էր իր քույրերի հետ, մասնավորապես Օլգայի, չնայած նրանց հակասական բնավորությունների։
Նա ուներ բաց կապույտ աչքեր շագանակագույն մազեր և սլացիկ կազմվածք։ Ըստ բազմաթիվ վկայությունների նա Ռոմանով քույրերից ամենագեղեցիկն էր։ Տեսքով և բնավորությամբ նա շատ նման էր իր մորը՝ կայսրուհի Ալեքսանդրա Ֆեոդորովնային, ում հետ գտնվում էր շատ մոտիկ հարաբերությունների մեջ։ Տատյանային և իր ավագ քրոջը՝ Օլգային անվանում էին "մեծ զույգ" իսկ Մարիային և Անաստասիային՝ "փոքր զույգ":
Քանի որ Տատիանայի հայրը կայսր էր, այլ ոչ թե թագավոր, նա իր տիտղոսով ավելի բարձր էր մյուս եվրոպական արքայադստրերից։ Նրան դիմում էին "Ձեր կայսերական մեծություն"-ով, սակայն նա դա այդքան էլ չէր սիրում և պնդում էր, որպեսզի մոտիկ մարդիկ իրեն դիմեին Տատիանա Նիկոլաևնա անվանումով։ Ընտանիքի անդամները նրան դիմում էին "Տանյա", "Տատյա", "Տատյուշկա" կամ "Տատյանուշկա" փաղաքշական անվանումներով։
Բնավորությունը
Տատյանան և Օլգան ունեին նույն սենյակը և մանկուց շատ մոտ էին իրար հետ։ 1901 թվականին Օլգան վարակվեց տիֆով և ստիպված եղավ մի քանի շաբաթ անց կացնել վարակը կանխարգելող հատուկ վայրում։ Հիվանդության ապաքինումից հետո փոքրիկ Տատյանան հանդիպեց իր քրոջը, ով տեսքով բավականին փոխվել էր հիվանդության պատճառով։ Երբ Տատյանային հայտնեցին, որ այդ երեխան իր քույր Օլգան է նա վախից սկսեց լաց լինել և նրան շատ դժվար եղավ համոզելը, որ Օլգայի տեսքը շուտով լինելու էր առաջվա պես։ Տատյանան ուներ առաջնորդի տաղանդ և իր քույրերը նրան տվել էին "կառավարչուհու" մականունը։ Միայն Տատյանան էր կարողանում իր ծնողներին ինչ որ բանում համոզել, այդ իսկ պատճառով մյուս երեխաները միշտ իրեն էին դիմում որևէ բան խնդրելու դեպքում։ Օլգան՝ լինելով ավագ դուստրը դեմ չէր այն փաստիվ որ Տատյանան կառավարեր որոշ դեպքերում։
Տատյանան նաև իր քույրերի համեմատ ամենամոտն էր իր մորը և համարվում էր կայսրուհու սիրված դուստրը։ Ըստ ուսուցիչ Պիեռ Ժիլլիարի նա միակն էր, ով կարողանում էր իր մորը պաշարել վերին աստիճանի ուշադրությամբ և հասկանալ նրա բարդ բնավորությունը։ Ալեքսանդրա Ֆեոդորովնան Նիկոլայ II-ին գրած նամակներում հայտնում էր, որ Տատյանան միակն էր, որ կարողանում էր հասկանալ իր աշխարհայացքը։
Ըստ Ժիլլիարի, Տատիանան շատ հավասարակշռված և գաղտնապահ էր և ի տարբերություն իր քրոջ Օլգայի՝ քիչ ինքնակամ և ավելի փակ բնավորության տեր։ Ի տարբերություն իր մյուս քույրերի, ովքեր բնական տաղանդ ունեին արվեստի նկատմամբ և այն արտահայտում էին լավ նկարելով և շյուղագործությամբ, Տատիանան ավելի մեծ սեր ուներ պրակտիկ խնդիրներ լուծելու և դիպլոմատիկ քայլեր անելու հարցում։ Նա երբեմն նեղվում էր այն փաստից, որ չէր կարողանում այնքան լավ նկարել ինչպես իր քույրերը։ Սակայն այդ ամենի հետ մեկտեղ նա մեծ նրբանկատություն ուներ հագուստներ ընտրելու և վարսահարդարման հարցում։ Ըստ կայսրուհու մոտիկ ընկերուհու՝ Աննա Վիրուբովայի, Տատիանան իր մոր մազերը այնպես էր հարդարում, կարծես պրոֆեսսիոնալ արած լիներ։